# Amancio Amaro Varela

Amancio Amaro Varela (gallec: Amancio Amaro) (la Corunya, 16 d'octubre de 1939 - Madrid, 21 de febrer de 2023) fou un futbolista espanyol que va jugar al Deportivo de La Coruña i al Reial Madrid. És considerat un dels millors jugadors gallecs de tots els temps. Va ser internacional amb la selecció espanyola.

## Biografia

De petit va començar a jugar a futbol al Vizcaya, un modest equip de La Corunya, i va passar a jugar al Victoria amb quinze anys.
A la temporada 1958/59 va signar pel Deportivo de La Coruña, de segona divisió. A la primera temporada va aconseguir l'ascens a primera, on va començar a interessar a diversos clubs. Al juny de 1962 va fitxar pel Reial Madrid, sent una aposta personal del president blanc, Santiago Bernabéu.
Va debutar a la Copa d'Europa el 6 de setembre del 1962 davant l'Anderlecht belga, empatant a 3 gols.
Es va retirar el 1976 passant a formar part de la secretaria tècnica del Reial Madrid i entrenant els juvenils durant una temporada.

### Internacional

Va jugar amb la selecció nacional 42 partits, debutant a Bucarest l'1 de juliol del 1962 davant Romania. Va aconseguir guanyar l'Eurocopa del 1964, disputada a Espanya, guanyant a la final a la Unió Soviètica.

### Entrenador

Després d'haver entrenat una temporada als juvenils del Reial Madrid, el 1982 va entrenar el Castella, amb el nou president Luis de Carlos.
A la segona temporada davant el Castella, va guanyar el títol de Segona divisió, amb un conjunt format per l'anomenada Quinta del Buitre. Butragueño, Míchel, Sanchís, Martín Vázquez i Pardeza formaven part d'aquell equip.
A la temporada 1984/85 va entrenar el primer equip, encara que els resultats no van ser bons, i va abandonar el càrrec, que tornaria a ocupar Luis Molowny.

## Palmarès
### Com a jugador

| Títol | Equip | País | Any |
| Lliga espanyola | Reial Madrid | Espanya | 1963 |
| Lliga espanyola | Reial Madrid | Espanya | 1964 |
| Eurocopa de futbol | Selecció espanyola | Espanya | 1964 |
| Lliga espanyola | Reial Madrid | Espanya | 1965 |
| Copa d'Europa | Reial Madrid | Espanya | 1966 |
| Lliga espanyola | Reial Madrid | Espanya | 1967 |
| Lliga espanyola | Reial Madrid | Espanya | 1968 |
| Lliga espanyola | Reial Madrid | Espanya | 1969 |
| Trofeu Pitxitxi | Reial Madrid | Espanya | 1969 |
| Trofeu Pitxitxi | Reial Madrid | Espanya | 1970 |
| Copa del Rei | Reial Madrid | Espanya | 1970 |
| Lliga espanyola | Reial Madrid | Espanya | 1972 |
| Copa del Rei | Reial Madrid | Espanya | 1974 |
| Lliga espanyola | Reial Madrid | Espanya | 1975 |
| Copa del Rei | Reial Madrid | Espanya | 1975 |
| Lliga espanyola | Reial Madrid | Espanya | 1976 |

### Com a entrenador

| Títol | Equip | País | Any |
| Segona Divisió | Castella | Espanya | 1984 |

## Referències

* ↑ «Hasta siempre, Amancio, presidente de honor del Real Madrid», 21-02-2023. [Consulta: 21 febrer 2023].
* ↑ «Murió Amancio Amaro, leyenda y presidente de honor del Real Madrid», 21-02-2023. [Consulta: 21 febrer 2023].
* ↑ «La historia del 7 madridista». Diario Marca. [Consulta: 19 desembre 2016].
* ↑ «Los aficionados eligen a Amancio como el mejor futbolista gallego». Portal digital HalaCelta. [Consulta: 19 desembre 2016].
* 1 2 «Amancio: “Pude haber fichado por el Barça”». Revista Kaiser Magazine. Arxivat de l'original el 5 de maig de 2017. [Consulta: 19 desembre 2016].
* ↑ «Juanjo entrenador del Castilla». Diario As. [Consulta: 23 juliol 2012].
* ↑ «Partidos internacionales de Amancio». Portal digital BDFutbol. [Consulta: 21 desembre 2016].
* ↑ «La Quinta cumple 40 · ELPAÍS.com».
* ↑ Página oficial del Real Madrid. «Tal día como hoy... en 1983». Arxivat de l'original el 11 d'abril de 2013. [Consulta: 19 març 2013].
* ↑ «Amancio: "Soy un ganador"». Mundo Deportivo, 23-05-1984, pàg. 8.
* ↑ «Amancio Amaro». Página oficial del Real Madrid. [Consulta: 21 desembre 2016].

## Enllaços externs

* «Amancio Amaro, el 'Brujo gallego'» (en castellà). Jugadors de Llegenda. Web oficial del Reial Madrid CF. [Consulta: 9 març 2011].
* «Estadístiques d'Amancio» (en castellà). sportec.es. Arxivat de l'original el 2007-03-08. [Consulta: 31 gener 2021].
* Llista de partits jugats a Europa - Estadístiques